**Мотиви към проекта:**

Поради настъпилите промени във вътрешно икономическото развитие на страната, повишената инфлация, ниската събираемост на данъци в общината и увеличението на разходите за издръжка на ОП „Комунални дейности“, с цел вместване в границите на възможното за съставяне и изпълнение на бюджет 2023, се налага промяна на числения състав на ОП „Комунални дейности“ с. Кайнарджа

**Цели, които се поставят:**

Целта на настоящото предложение за изменение на Правилника за организацията и дейността на ОП „Комунални дейности“ е да продължи да изпълнява възложените дейности и при възможност да осигури сезонна работа на лица, предлагани по програми за временна заетост от Бюро по труда.

**Финансови средства:**

За прилагане на наложените промени не са необходими допълнителни финансови средства.

**Очаквани резултати:**

Вместване в границите на проекто-бюджета за годината, оптимизиране на работата на ОП „Комунални дейности“, осигуряване на временна сезонна работа и на лица от програми за временна заетост.

**Анализ за съответствие с правото на Европейския съюз:**

Изменението на Правилника за организацията и дейността на ОП „Комунални дейности“ не противоречи на правото на Европейския съюз.

В изпълнение на чл. 26, ал. 2 от Закона за нормативните актове, в 14-дневен срок от публикуване на настоящото обявление на интернет страницата на Община Кайнарджа, на заинтересованите лица се предоставя възможност да направят своите предложения по проекта на Правилника на e-mail адрес: kain\_s@abv.bg.